**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO** **NR. 5TS-1352 „DĖL LAZDIJŲ RAJONO SAVIVALDYBĖS MATERIALIOJO TURTO NUOMOS VIEŠO NUOMOS KONKURSO IR NUOMOS NE KONKURSO BŪDU ORGANIZAVIMO TVARKOS APRAŠO PATVIRTINIMO“ PAKEITIMO**

2018 m. rugsėjo 4 d. Nr. 34-1432

Lazdijai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lazdijų rajono savivaldybės taryba nusprendžia:

Pakeisti Lazdijų rajono savivaldybės materialiojo turto nuomos viešo nuomos konkurso ir nuomos ne konkurso būdu organizavimo tvarkos aprašą, patvirtintą Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1352](http://www.infolex.lt/lazdijai/Default.aspx?Id=3&DocId=33803) „Dėl Lazdijų rajono savivaldybės materialiojo turto nuomos viešo nuomos konkurso ir nuomos ne konkurso būdu organizavimo tvarkos aprašo patvirtinimo“:

1. Pakeisti aprašo 15.4 papunktį ir jį išdėstyti taip:

„15.4. turto naudojimo paskirtis ir ypatumai (specialios turto charakteristikos, įskaitant teisės

aktuose nustatytą leidimų sistemą, veiklos, kuriai vykdyti galės (turės) būti naudojamas išnuomojamas turtas, pobūdis;“;

1. Pakeisti aprašo 15.8 papunktį ir jį išdėstyti taip:

„15.8. turto nuomos terminas, turto perdavimo ir priėmimo terminas (jeigu reikia ilgesnio nei 3 darbo dienų termino);“;

1. Pakeisti aprašo 15.13 papunktį ir jį išdėstyti taip:

„15.13. kita informacija ir (arba) papildomi reikalavimai, kuriuos turto nuomininkas ir konkurso laimėtojas turės atitikti ir (arba) įgyvendinti, iki bus sudaryta nuomos sutartis ir (arba) nuomos sutarties įgyvendinimo laikotarpiu.“;

1. Papildyti aprašą 18.3 papunkčiu:

„18.3. dokumentai, kuriais patvirtinama, kad konkurso dalyvio veikla atitinka viešojo turto nuomos konkurso sąlygose nustatyto pobūdžio veiklą.“;

1. Pakeisti aprašo 33 punktą ir jį išdėstyti taip:

„33. Kai išnuomojami pastatai ar patalpos, kuriems taikomos specialiosios charakteristikos, įskaitant leidimų sistemą, veiklos pobūdžio reikalavimai, taip pat kai konkurso sąlygose nurodomi papildomi reikalavimai, konkursas vykdomas dviem etapais. Pirmajame etape įvertinama, ar pasiūlymas atitinka specialiąsias charakteristikas, veiklos pobūdį ir papildomus reikalavimus (jeigu tokie buvo nurodyti). Specialiųjų charakteristikų, veiklos pobūdžio ir (arba) papildomų reikalavimų neatitinkantys pasiūlymai atmetami. Antrajame etape vertinamas pasiūlyme nurodytas nuompinigių dydis.“;

1. Papildyti aprašą 591 punktu:

„591. Savivaldybės turto nuomininkas, pasibaigus nuomos terminui ar nuomos sutartį nutraukiant prieš terminą, kreipiasi raštu į nuomotoją ir parengia susitarimą dėl nuomos sutarties nutraukimo bei parengia savivaldybės turto perdavimo ir priėmimo aktą. Nuomininkas turi pateikti perdavimo ir priėmimo aktą nuomotojo įgaliotiems asmenims. Nuomotojo (įstaigos / institucijos) vadovo įsakymu sudaroma perduodamo turto apžiūros ir perėmimo komisija. Komisija privalo apžiūrėti perduodamą savivaldybės turtą jo buvimo vietoje, išsiaiškinti perduodamo turto eksploatacinius techninius duomenis ir pateikti siūlymus nuomotojo (įstaigos / institucijos) vadovui dėl išnuomoto turto grąžinimo. Perduodamas turtas turi būti tvarkingas, nekilnojamojo turto patalpos turi būti sutvarkytos ir tvarkingos. Perdavimo ir priėmimo aktas surašomas dviem egzemplioriais, po vieną turto nuomotojui ir nuomininkui. Jei perduodamas nekilnojamasis turtas, perdavimo ir priėmimo akte turi būti nurodyti visi apskaitos skaitiklių rodmenys perdavimo dienos duomenimis. Už apskaitos skaitiklių rodmenų teisingumą atsako savivaldybės turto nuomininkas. Pirmasis perdavimo ir priėmimo akto egzempliorius perduodamas turto nuomotojui, antrasis paliekamas buvusiam savivaldybės turto nuomininkui. Savivaldybės turto perdavimo ir priėmimo aktai registruojami teisės aktų nustatyta tvarka nuomotojo ir buvusio nuomininko registruose.“.

Savivaldybės meras

Parengė

J. Galvanauskienė

2018-08-21

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2014 M. LAPKRIČIO 13 D. SPRENDIMO NR. 5TS-1352 „DĖL LAZDIJŲ RAJONO SAVIVALDYBĖS MATERIALIOJO TURTO NUOMOS VIEŠO NUOMOS KONKURSO IR NUOMOS NE KONKURSO BŪDU ORGANIZAVIMO TVARKOS APRAŠO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2018-08-21

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2014 m. lapkričio 13 d. sprendimo Nr. 5TS-1352 „Dėl Lazdijų rajono savivaldybės materialiojo turto nuomos viešo nuomos konkurso ir nuomos ne konkurso būdu organizavimo tvarkos aprašo patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 18 straipsnio 1 dalimi.

Šio projekto tikslas – pakeisti Lazdijų rajono savivaldybės materialiojo turto nuomos viešo nuomos konkurso ir nuomos ne konkurso būdu organizavimo tvarkos aprašą, patvirtintą Lazdijų rajono savivaldybės tarybos 2014 m. lapkričio 13 d. sprendimu Nr. [5TS-1352](http://www.infolex.lt/lazdijai/Default.aspx?Id=3&DocId=33803) „Dėl Lazdijų rajono savivaldybės materialiojo turto nuomos viešo nuomos konkurso ir nuomos ne konkurso būdu organizavimo tvarkos aprašo patvirtinimo“, pakeičiant aprašo 15.4, 15.8, 15.13 papunkčius, 33 punktą ir papildant 18.3 papunkčiu ir bei 591 punktu.

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Ekonomikos skyriaus vedėja Jolita Galvanauskienė.

Ekonomikos skyriaus vedėja Jolita Galvanauskienė